Diari Oficial de la Generalitat Valenciana


Sumari del DOGV 4179, del 30-01-2002 (2002/609)

RESOLUCIÓ de 16 de gener de 2002, del secretari general de la Presidència de la Generalitat Valenciana, per la qual es convoca una beca per a la realització de pràctiques professionals en la Secretaria Tècnica Administrativa de l'Alt Consell Consultiu en Investigació i Desenvolupament de la Presidència de la Generalitat Valenciana, en virtut de la delegació establida a l'article 3 del Decret 13/1999, del president, de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/609


Data del document
:   16-01-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * recerca i desenvolupament
    * suport econòmic
    * ajuda pública
    * assignació per estudis

RESOLUCIÓ de 16 de gener de 2002, del secretari general de la Presidència de la Generalitat Valenciana, per la qual es convoca una beca per a la realització de pràctiques professionals en la Secretaria Tècnica Administrativa de l'Alt Consell Consultiu en Investigació i Desenvolupament de la Presidència de la Generalitat Valenciana, en virtut de la delegació establida a l'article 3 del Decret 13/1999, del president, de la Generalitat Valenciana. [2002/X609]
  
Preàmbul
  
La Generalitat Valenciana, en el marc de la política dirigida a la millora i especialització de joves llicenciats en les àrees de treball en matèria d'investigació i tecnologia, convoca la concessió d'una beca perquè puguen accedir a la realització de pràctiques professionals.
  
L'anterior actuació es troba recollida en els objectius i activitats del Programa 112.50, ?Beques de pràctiques professionals en matèria d'investigació i tecnologia?, i existeix prou consignació pressupostària en la Llei de Pressupostos de la Generalitat Valenciana per a l'exercici de 2002 i si és procedent 2003.
  
L'article 47.3 del Decret Legislatiu de 26.6.1991, pel qual s'aprova el text refós de la Llei d'Hisenda Pública de la Generalitat Valenciana.
  
L'article 35 de la Llei 5/1983, de 30 de desembre, de Govern Valencià.
  
L'article 3, apartat c) del Decret 13/1999, de 30 de juliol, del president de la Generalitat, pel qual es deleguen competències entre altres en el secretari general de Presidència.
  
El Decret 108/1992, de 6 de juliol, del Govern Valencià, pel qual es regula la concessió de beques.
  
Article 13.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
El Decret 109/2000 de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Per tot això, resolc:
  
Article 1
  
Convocar un concurs públic per a la concessió d'una beca per a la realització de pràctiques professionals a la Secretaria Tècnica Administrativa de l'Alt Consell Consultiu en Investigació i Desenvolupament i aprovar les bases per les quals es regeix aquesta convocatòria, incloses com annex I d'aquesta resolució.
  
Article 2
  
La dotació econòmica de la beca se sufragarà a càrrec del capítol IV, línia T3243000, aplicació pressupostària 0503 del programa 112.50, per un import total màxim de 8.650 (vuit mil sis-cents cinquanta euros).
  
DISPOSICIONS FINALS
  
Primera
  
S'autoritza l'Alt Consell Consultiu en Investigació i Desenvolupament perquè, en l'àmbit de les seues competències, adopte les mesures necessàries per al desenvolupament i aplicació d'aquesta resolució.
  
Segona
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra aquesta resolució que posa fi a la via administrativa es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.
  
València, 16 de gener de 2002.- El secretari general, per delegació (article 3 del Decret 13/1999, del president, de 30 de juliol): Vicente Gomis Cerdán.
  
ANNEX I
  
Bases de la convocatòria d'una beca per a la realització de pràctiques professionals a la Secretaria Tècnica Administrativa de l'Alt Consell Consultiu en Investigació i Desenvolupament de la Presidència de la Generalitat Valenciana.
  
Primera. Objecte
  
La beca té com a objecte la formació complementària, millora i especialització professional de joves titulats en les àrees de treball en matèries aplicades a la realització d'estudis sobre investigació, desenvolupament tecnològic i innovació.
  
Segona. Dotació, duració i pagament de les beques
  
La beca de pràctiques professionals està dotada amb 720,83 euros bruts mensuals, sent l'import total de la beca de 8.650 euros (vuit mil sis-cents cinquanta).
  
Es finançaran a càrrec dels pressupostos de la Generalitat Valenciana per a 2002 i 2003, d'acord amb el següent repartiment:
  
- Any 2002: 5.766,67 euros.
  
- Any 2003: 2.883,33 euros.
  
A aquests efectes, aquesta convocatòria i la possibilitat de concessió de la beca es condicionen a la provisió de crèdit adequat i suficient en els dits pressupostos.
  
L'import de la beca s'abonarà mensualment, previ certificat del secretari de l'Alt Consell Consultiu en Investigació i Desenvolupament o del cap administratiu de la Secretaria Tècnica on el becari realitze les seues pràctiques.
  
El període de gaudi de la beca convocada per a 2002, no podrà excedir de 12 mesos.
  
Es finançarà a càrrec dels pressupostos de la Generalitat Valenciana per a l'exercici de 2002 i 2003, codi de la línia T3243000, aplicació pressupostària 0503 del programa 112.50 o el seu equivalent.
  
Tercera. Nombre i classes de beques
  
S'estableix una única beca, destinada a titulats superiors per a l'acompliment de tasques relacionades amb les matèries assenyalades, inclosos aquells que acrediten el benefici previ, per un període no superior a un any, d'una altra beca atorgada per qualsevol òrgan administratiu o organisme dependent de la Generalitat Valenciana, les universitats, organismes públics d'Investigació i instituts tecnològics de la Comunitat Valenciana.
  
Desenvoluparan la seua labor en la Secretaria Tècnica Administrativa de l'Alt Consell Consultiu en Investigació i Desenvolupament.
  
Els aspirants hauran d'estar en situació de certificar la seua condició de titulat superior, amb no més de tres anys transcorreguts des de l'obtenció d'aquesta última condició.
  
Podran optar a les beques els qui, reunint les anteriors circumstàncies, hagen cursat alguna de les següents titulacions: Estadística i/o Matemàtiques i Informàtica.
  
Quarta. Mèrits preferents i valoració
  
Mèrits preferents:
  
- El coneixement d'idiomes comunitaris: especialment Anglès.
  
- Coneixements amplis de programari sobre fulls de càlcul, bases de dades i interrelació d'aquestes i tractament de textos.
  
- Coneixements d'estadística aplicada i d'utilització de programes informàtics aplicats a l'estadística.
  
- L'experiència en l'acompliment de tasques relacionades amb la realització d'estudis sobre investigació, desenvolupament tecnològic i innovació.
  
La titulació i els mèrits adduïts tindran la següent valoració:
  
Expedient acadèmic: fins a 5 punts
  
Formació relacionada amb les tasques a realitzar: fins a 2 punts.
  
Idiomes comunitaris: fins a 2 punts.
  
Experiència relacionada amb les tasques a exercir: fins a 4 punts.
  
La Comissió Avaluadora, una vegada efectuada la valoració de les sol·licituds, convocarà els deu aspirants amb millor puntuació per a la realització d'una entrevista i, si és procedent, una prova pràctica, valorant-se les sol·licituds fins a 5 punts que se sumaran als anteriors, fi es fixarà llavors l'ordre de prelació definitiu.
  
Seran excloses les sol·licituds dels aspirants que ja tinguen una relació laboral remunerada, llevat que manifesten expressament la seua voluntat de renunciar a aquesta en el cas d'obtenir la concessió de la beca.
  
Els mèrits que s'adduïsquen hauran de ser acreditats, mitjançant les corresponents còpies compulsades, en el moment de presentació de les sol·licituds.
  
Cinquena. Formalització de sol·licituds
  
Els impresos de sol·licitud estaran a disposició de les persones interessades al Registre General de la Presidència (Historiador Chabás, núm. 1). Els candidats hauran de presentar-los en el mateix registre general o tramitar-los per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la següent documentació:
  
1) Currículum, en el qual es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient acadèmic.
  
3) Declaració jurada o de promesa de no tenir cap relació laboral o, si és procedent, declaració expressa de voluntat de renuncia a aquesta, en el cas que obtinguen la concessió de la beca.
  
4) El beneficiari de la subvenció haurà d'acreditar estar al corrent de les seues obligacions fiscals amb l'Estat i la Comunitat Autònoma Valenciana i davant la Seguretat Social, amb relació al moment en què acabe el termini de presentació de sol·licituds i de la forma que estableix l'Ordre de 30 de maig de 1996, de la Conselleria d'Economia i Hisenda i article 47.7 del text refós de la Llei d'Hisenda Pública de la Generalitat Valenciana.
  
5) Qualssevol altres documents que acrediten la possessió de mèrits que desitgen al·legar.
  
Sisena. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'aquesta convocatòria al Diari Oficial de la Generalitat Valenciana.
  
Setena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- El secretari de l'Alt Consell Consultiu, o persona que delegue.
  
- El cap administratiu de l'Alt Consell Consultiu en Investigació i Desenvolupament
  
- La secretària general administrativa de la Presidència, o persona que delegue, que actuarà com a secretari de la Comissió Avaluadora.
  
- Dos representants de l'Alt Consell Consultiu en Investigació i Desenvolupament, o persones que deleguen.
  
Actuarà com a president de la Comissió el secretari de l'Alt Consell Consultiu o persona que delegue.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar tots aquells aspirants que considere oportú, per a comprovar, mitjançant entrevista, aquells extrems o mèrits adduïts que considere d'interès.
  
En virtut de l'article sisè del Decret 108/1992, la comissió adoptarà el seu funcionament al que estableix la convocatòria i, de manera subsidiària, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Finalitzat el procés selectiu, la comissió, en el termini de quinze dies a partir de l'endemà al del final de presentació de sol·licituds, elaborarà una proposta de concessió de la beca que contindrà el beneficiari i una borsa de reserva, per al cas que es produïra alguna renúncia o abandó.
  
El secretari general de la Presidència de la Generalitat Valenciana es reserva la facultat de deixar deserta l'adjudicació de la beca convocada i d'interpretar el contingut d'aquestes bases.
  
Vuitena. Concessió
  
La beca serà adjudicada per resolució del secretari general de la Presidència de la Generalitat Valenciana, a la vista de la proposta de la comissió avaluadora, en el termini màxim d'un mes a partir de l'endemà de la finalització de presentació de sol·licituds. La no resolució, adjudicant la beca dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Novena. Drets, obligacions, tutoria i incidències del becari
  
La beca és incompatible amb el benefici de qualsevol altra beca o activitat laboral regular. La infracció d'aquesta base deixarà sense efecte el gaudi de la beca.
  
La condició de becari no genera cap relació laboral ni administrativa amb la Generalitat Valenciana. En el cas que es tinga prèviament la condició d'empleat de la Generalitat Valenciana, es quedarà en la situació administrativa que procedisca en virtut de la normativa vigent de la Funció Pública.
  
La Secretaria de l'Alt Consell Consultiu en Investigació i Desenvolupament ordenarà les activitats i establirà la dedicació del becari, segons els criteris dels seus propis serveis i mitjans, i amb una dedicació total màxima de 35 hores setmanals.
  
Finalitzat el benefici de la beca, i previ informe d'assistència, aprofitament i aptitud del cap administratiu de la Secretaria Tècnica de l'Alt Consell, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Secretaria de l'Alt Consell Consultiu, i les deixarà sense efecte, prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en aquesta convocatòria.